section_heading: Ratni pilot
paragraph_text: mini|desno|250px|[[AVIA FL.3|FL-3 s bojama Zrakoplovstva NDH]] Početkom Drugog svjetskog rata, dok on nije zahvatio ova područja, mnogi su zrakoplovci vježbali letenje na tada novim dvomotornim engleskim bombarderima Bristol Blenheim. Na Borongaj su često dolazili europski avioni s letačkom posadom tvrtke radi pokaznih letova. I za Katarinu se govorilo da će biti povojničena ali do toga nije došlo radi pomanjkanja povjerenja. Mnogi hrvatski zrakoplovci slani su u to vrijeme sa starim dvokrilcima u borbene misije. Kada je rat zahvatio i ova područja raspao se Aeroput. Katarina se brzo snašla i zaposlila u uredništvu zrakoplovnog časopisa "Hrvatska krila", a 15. studenog 1941. primljena je kao vojni pilot u službu Prve zrakoplovne luke u Zagrebu s činom poručnika. Letjela je lakim dvosjednim avionom, talijanskim FL-3 na zadatcima prijevoza dokumenata, lijekova, vojnih zapovjednika i ranjenika. Često je prevozila i tadašnjeg zapovjednika oružanih snaga Ante Vokića koji je jedino u nju imao povjerenja.